Tartu universitetas

miniatiūra|Tartu universitetas 2021
Tartu universitetas () – aukštoji mokykla Estijoje, vienas iš dviejų Tartu miesto universitetų (kitas – Estijos gamtos mokslų universitetas). Tai didžiausias ir seniausias Estijos universitetas.About the University University of Tartu

1632–1665 m. Gustavo akademija (), 1690–1710 m. Gustavo-Karolio akademija (Academia Gustavo-Carolina), 1802–1893 m. Imperatoriškasis Dorpato universitetas (}, 1893–1918 m. Imperatoriškasis Jurjevo universitetas (), 1919–1940 m. Tartu universitetas, 1940–1941 m. Valstybinis Tartu universitetas, 1941–1944 m. Rytų krašto universitetas Dorpate (), 1944–1989 m. Valstybinis Tartu universitetas, nuo 1989 m. Tartu universitetas.

Tartu universitete yra 11 fakultetų ir 5 kolegijos su daugiau kaip 17 000 studentų ir 2860 darbuotojų. Rektorius nuo 2007 m. rugpjūčio 31 d. Alaras Karisas. Tartu universitetas yra prestižiškiausių aukštųjų mokyklų Coimbra grupės ir Utrechto universitetų tinklo narys.

 Istorija 
Įsteigtas 1632 m. birželio 30 d. vietoje Dorpato gimnazijos (Gymnasium Dorpatense), kurią 1583 m. įkūrė Steponas Batoras. Universitetą įsteigė Švedijos karalius Gustavas II Adolfas užkariavus Livoniją. Pirmieji studentai imatrikuliuoti 1632 m. balandžio 20–21 d. Oficialiai Academia Dorpatensis atidaryta spalio 15 d., jai suteiktos Upsalos universiteto privilegijos. Veikė Filosofijos, teisės, teologijos ir medicinos fakultetai. 1656 m., Švedijos-Rusijos karo metu, akademija perkelta į Taliną, o 1665 m. uždaryta.

1690 m. akademija vėl atgaivinta, bet normaliai neveikė iki 1699 m. rugpjūčio 28 d., kai Pernu mieste buvo atidaryta Academia Gustavo-Carolina. Ten ji veikė iki 1710 m., kai Šiaurės karo metu miestą užėmė Rusija.

Tik 1802 m. gruodžio 12 d. Tartu caras Aleksandras I vėl atidarė universitetą, kuriame buvo dėstoma vokiečių kalba, todėl jis oficialiai vadinosi Kaiserliche Universität zu Dorpat. Pirmuoju rektoriumi buvo paskirtas H. Parotas, įžymus fizikas. Atidarius universitetą, 1802 m. H. Parotas pasirūpino prie jo įsteigti astronominę observatoriją ir pakviesti matematikos ir astronomijos profesorių. Nuo 1803 m. jame dėstyta ir estų kalba. 1862 m. legalizuotos studentų korporacijos, o 1870 m. susikūrė Estijos studentų bendrija, kurios žydra-juoda-balta vėliavos spalvos vėliau tapo visos Estijos vėliavos spalvomis.

1893 m. pavadintas Jurjevo universitetu (), rusų kalba tapo dėstymo kalba universitete. Pirmojo pasaulinio karo metais universitetas evakuotas į Rusiją, jo pagrindu įsteigtas Voronežo universitetas. Estijai paskelbus nepriklausomybę 1919 m. atkurtas Tartu universitetas.

Tartu universiteto pastatą projektavo Johanas Vilhelmas Krauzė. Jis pastatytas 1804–1809 m.

Buvusiame katedros pastate veikia puikus Tartu universiteto istorijos muziejus.

 Žymesni dėstytojai 
 Karl Ernst von Baer, biologas
 Eduardas Eichvaldas, zoologas, paleontologas, geologas
 Teodoras Grotusas, pirmasis Lietuvos fizikochemikas, geologas
 Moricas Hermanas Jakobis, galvanikos atradėjas
 Vasilijus Kandinskis, tapytojas, grafikas, meno teoretikas
 Marju Lauristin, Žiniasklaidos katedros profesorė
 Juri Lotman, semiotikas
 Vilhelmas Ostvaldas, fizikinės chemijos teorijos autorius
 Frydrichas Georgas Vilhelmas Struvė, astronomas.
 Frydrichas Šmalcas, lietuvninkų žemėse pažangias technologijas diegęs žemės ūkio specialistas

 Žymesni studentai 
 Andrus Ansip
 Krišjanis Baronas
 Krišjānis Valdemārs
 Konstantinas Grevingkas Kersti Kaljulaid
 Paulis Kalninis
 Emilis Lencas Ivaris Padaras
 Augustas Rei
 Žymesni studentai iš Lietuvos 
 Danielius Alseika
 Viktoras Julijonas Aramavičius
 Baltrus Atkočiūnas
 Petras Avižonis
 Povilas Berkavičius
 Jonas Biliūnas
 Leonas Bistras
 Vincas Butauskas
 Juozas Buzelis
 Česlovas Chmielevskis
 Liudvikas Chodakauskas
 Edvardas Jokūbas Daukša
 Lazaris Epšteinas
 Liubomiras Gadonas
 Tadeušas Giedraitis
 Povilas Jakubėnas Jan Janowicz
 Albertas Jauniškis
 Kazimieras Jokantas
 Ipolitas Jundzilas
 Andrius Kadaras
 Kostas Kanauka
 Povilas Karoblis
 Ferdinandas Kaunackis
 Konstantinas Kurnatauskas
 Jurgis Kutrevičius
 Vladas Kuzma
 Liaunas Gogelis
 Vladas Lašas
 Vladimiras Lazersonas
 Kazys Mažonas
 Antanas Merkys Juozas Motiejūnas
 Vytautas Jonas Nainys
 Adolfas Neimanas
 Konstantinas Nekvedavičius
 Kazimieras Oleka
 Karolis Požėla
 Vladas Požela
 Antanas Purėnas
 Pranas Sagadinas
 Klemensas Skabeika
 Vytautas Straižys
 Jonas Šepetys
 Adomas Šernas (1884)
 Kazimieras Venclauskis.

 Ryšiai su Lietuva 
Universitetas palaiko ryšius ir aktyviai bendradarbiauja su VDU Regionistikos katedra Baltijos regiono studijų srityje. Prorektore dirbo lietuvių kilmės profesorė Birutė Klaas-Lang, kartu mieste vykdžiusi ir Lietuvos garbės konsulės pareigas. 

 Šaltiniai 

 Nuorodos 

 Oficialus Tartu universiteto tinklalapis  (estų, anglų k.)